پروفیسر سعید احمد فارانی

پروفیسر سعید احمد فارانی جہلم میں پیدا ہوئے۔ابتدائی تعلیم جہلم ہی سے حاصل کی۔راولپنڈی میں بطور پرفیسر معاشیات تعلیم و تدریس کے سلسلے میں مشغول رہے۔اور بطور پروفیسر ریٹائیر ہوئے۔اسپرانتو زبان سے انکا تعلق بہت پرانا ہے۔پاکستان اسپرانتو ایسوسی ایشن کی بنیاد بھی انہی کے شہر جہلم میں رکھی گئی۔پاکستان میں اسپرانتو زبان کے فروغ اور اسکی اشاعت کے لئیے انکی خدمات قابل تحسین و ستائیش ہیں۔انہوں نے اسپرانتو اردو اور اردو اسپرانتو لغت بھی مرتب کی جو قومی اشاعتی مرکز "مقتدرہ قومی ادارہ"نے شائع کی۔اسپرانتو زبان کے حوالے سے انہوں بہت سے ممالک کی سیاحت بھی کی اور کئی بین الاقوامی کانفرنسوں میں شمولیت کی اور پاکستان میں ہونیوالی سرگر میوں کے بارے میں ان ممالک کو روشناس کرایا۔انہوں نے ہندوستان،ایران،چین،کوریا،جرمنی،فرانس،برطانیہ اور کینیڈا سمیت کئی ممالک کا دورہ کیا۔ایک طویل عرصے سے وہ تعلیم و تدریس اور نشرو اشاعت کے شعبے سے وابستہ ہیں۔طویل عرصے  سےوہ اسپرانتو کے ساتھ ساتھ       پنجابی زبان ،اسکی شاعری اور لٹریچر پر کام کر رہے ہیں۔انہوں نے پنجاب کی لوک دانش،صوفی شاعری اور  ادب و ثقافت پر بہت کام کیا ہے ۔پنجاب کے صوفی شعراء  کے کلام کو اردو،انگریزی اور اسپرانتو زبانوں میں شائع کر رہے ہیں انکی زندگی کا واحد مقصد پنجاب کے صوفی شعراء انکی سوچ،فلسفے اور انکی دانش کو عام کرنا ہے۔انہوں اس سلسلے میں بابا فرید،بابا بلھے شاہ،وارث شاہ،بابا گرو نانک،میاں محمد بخش اور دیگر شعراء پر بہت کام کیا ہے جو تا حال جاری ہے۔انکی بہت سی کتابوں کے تراجم مختلف زبانوں میں شائع  ہو چکے،جن میں روسی،انگریزی،رومانی،پولش اور جرمن شامل ہیں۔